Diari Oficial de la Generalitat Valenciana


Sumari del DOGV 7926, del 28-11-2016 (2016/9420)

RESOLUCIÓ de 24 de novembre de 2016, de la Direcció General de Formació Professional i Ensenyaments de Règim Especial, per la qual es concedeixen subvencions destinades a escoles de música i escoles de música i dansa dependents de corporacions locals o d'entitats privades sense ànim de lucre de la Comunitat Valenciana per a l'exercici 2016, convocades per la Resolució de 17 d'agost de 2016, de la Direcció General de Formació Professional i Ensenyaments de Règim Especial.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7926

Data del DOGV
:   28-11-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/9420


Data del document
:   24-11-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 24 de novembre de 2016, de la Direcció General de Formació Professional i Ensenyaments de Règim Especial, per la qual es concedeixen subvencions destinades a escoles de música i escoles de música i dansa dependents de corporacions locals o d'entitats privades sense ànim de lucre de la Comunitat Valenciana per a l'exercici 2016, convocades per la Resolució de 17 d'agost de 2016, de la Direcció General de Formació Professional i Ensenyaments de Règim Especial. [2016/9420]  
  
Per Ordre 42/2016, de 3 d'agost, del conseller d'Educació, Investigació, Cultura i Esport, s'aproven les bases reguladores de les subvencions a centres d'ensenyament no reglat de música i de dansa, dependents de corporacions locals o d'entitats privades sense ànim de lucre de la Comunitat Valenciana.  
Mitjançant Resolució de 17 d'agost de 2016, de la Direcció General de Formació Professional i Ensenyaments de Règim Especial, es convoquen subvencions a escoles de música i escoles de música i dansa dependents de corporacions locals o d'entitats privades sense ànim de lucre de la Comunitat Valenciana per a l'exercici 2016.  
Vistes les sol·licituds presentades, després d'estudi i valoració, i sent objecte de requeriment aquelles en el cas de ser oportú, i la proposta de concessió de subvencions que eleva la Comissió de Valoració i Selecció, constituïda i reunida el dia 4 de novembre de 2016 a aquest efecte, i de conformitat amb els criteris de valoració i la quantia individualitzada que es podia atorgar a cada entitat sol·licitant segons el que disposa l'article 6 de l'Ordre 42/2016, de 3 d'agost, de bases reguladores de les subvencions, i en l'apartat cinqué de la Resolució de 17 d'agost de 2016, de la Direcció General de Formació Professional i Ensenyaments de Règim Especial, de convocatòria.  
D'acord amb les competències atribuïdes per delegació en la disposició final de l'Ordre 42/2016, de 3 d'agost, del conseller d'Educació, Investigació, Cultura i Esport, resolc:  
  
Primer  
1. Aprovar la concessió de subvenció per a l'exercici 2016 a les escoles de música i escoles de música i dansa dependents de corporacions locals o d'entitats privades sense ànim de lucre de la Comunitat Valenciana que figuren en l'annex I d'aquesta resolució, per un import total de 6.035.409,48 - (sis milions trenta-cinc mil quatre-cents nou euros amb quaranta huit cèntims), a càrrec de la línia S1576000, inclosa en el programa 422.40, en el capítol IV de la Llei 11/2015, de 29 de desembre, de Pressupostos de la Generalitat per a l'exercici 2016.  
  
2. Denegar la concessió de subvenció per a l'exercici 2016 a les entitats que figuren en l'annex II d'aquesta resolució per incomplir el requisit fixat en l'article 9.5 de l'Ordre 42/2016, de 3 d'agost, de bases reguladores.  
3. No admetre a tràmit les sol·licituds formulades per les entitats relacionades en l'annex II per incomplir el requisit fixat en l'article 3.4 de la Resolució de 17 d'agost, de convocatòria de subvencions destinades a escoles de música i escoles de música i dansa dependents de corporacions locals o d'entitats privades sense ànim de lucre de la Comunitat Valenciana per a l'exercici 2016.  
  
Segon  
1. El termini per a presentar la justificació de la subvenció serà de 10 dies hàbils, comptats des de l'endemà de la publicació de la resolució de concessió en el Diari Oficial de la Generalitat Valenciana. L'incompliment de l'esmentat termini determinarà la pèrdua de la subvenció concedida.  
2. De conformitat amb l'article 9.3 de l'Ordre 42/2016, de 3 d'agost, del conseller d'Educació, Investigació, Cultura i Esports, per a realitzar la justificació de la subvenció s'aportarà la documentació següent:  
  
a) La justificació consistirà en la relació nominal del personal docent de conformitat amb el model disponible en la pàgina web http://www.gva.es/va/inicio/procedimientos'id\_proc=18639>, que haurà d'anar segellat i firmat pel representant legal de l'entitat sol·licitant. En aquest document s'indicarà el salari brut percebut, la seguretat social a càrrec de l'empresa i el percentatge de la nòmina que es considera imputable a l'escola en el curs escolar 2015-2016 (de setembre a agost). En cas que algun professor o professora cause baixa del centre durant el període escolar, s'haurà de justificar el fet que l'ha motivada. Igualment s'indicaran les noves altes del professorat incorporat durant el període escolar, i també les especialitats/assignatures que imparteixen.  
  
b) Informe de vida laboral d'un codi compte cotització del període en què el professorat ha estat contractat junt amb els TC o documents equivalents que acrediten les despeses generades per l'escola en el curs escolar 2015-2016 (de setembre a agost).  
c) Memòria anual del curs escolar 2015-2016. La memòria anual haurà de ser coherent amb el que s'ha assenyalat en l'informe d'autoavaluació aportat en la sol·licitud de subvenció i haurà de contindre, almenys, els apartats següents:  
- Programes d'aprenentatge oferits.  
- Dades de matrícula.  
- Distribució de grups, horaris i calendari escolar.  
- Resultats acadèmics del curs i la seua valoració.  
- Activitats culturals i formatives desenvolupades.  
- Valoració i pla de millora dels següents aspectes: organització de l'ensenyament, recursos humans i materials, processos d'ensenyament, programa formatiu, vinculació amb l'entorn.  
- Justificació de les accions relacionades amb qualitat i innovació educativa.  
3. Per a agilitzar el procés de justificació, la documentació exigida es presentarà, preferentment, en el registre de la Conselleria d'Educació, Investigació, Cultura i Esport, dirigit al Servei de Ensenyaments de Règim Especial (Av. de Campanar, núm. 32, 46132 València). En els cas que no s'utilitze aquesta primera opció, com a segona opció també pot realitzar-se la presentació de la justificació mitjançant l'enviament de la documentació justificativa per correu postal certificat via Societat Estatal de Correus i Telègrafs (Correus), degudament segellada per a acreditar la presentació dins el termini, dirigit a l'adreça indicada anteriorment.  
Com a tercera opció, la documentació esmentada es podrà presentar en els registres de les direccions territorials d'Educació de la província corresponent, o bé realitzar-se per mitjà de presentació telemàtica de la justificació, segons el que disposa el Decret 220/2014, de 12 de desembre, del Consell, pel qual s'aprova el Reglament d'Administració Electrònica de la Comunitat Valenciana; per a això s'accedirà a l'apartat de Serveis en línia de la Seu Electrònica de la Generalitat, accessible a través de https://sede.gva.es, i se seleccionarà el servei corresponent.  
  
En última instància, es podrà presentar per qualsevol dels mitjans establits en la legislació bàsica de règim jurídic del sector públic.  
  
  
Tercer  
Les entitats beneficiàries hauran de complir les obligacions assenyalades en l'article 3 de l'Ordre 42/2016, de 3 d'agost, del conseller d'Educació, Investigació, Cultura i Esport, per la qual s'aproven les bases reguladores d'aquestes subvencions.  
  
Quart  
El beneficiari estarà sotmés a les actuacions de comprovació a efectuar per l'òrgan concedent, en els termes establits en l'article 10 de l'Ordre 42/2016, de 3 d'agost, del conseller d'Educació, Investigació, Cultura i Esport, per la qual s'aproven les bases reguladores d'aquestes subvencions.  
  
Cinqué  
La Conselleria d'Educació, Investigació, Cultura i Esport queda facultada per a procedir al desistiment o minoració de l'import de la subvenció concedida, i també l'exigència de reintegraments indegudament percebuts, tal com estableix l'article 7 de l'Ordre 42/2016, de 3 d'agost, del conseller d'Educació, Investigació, Cultura i Esport, per la qual s'aproven les bases reguladores d'aquestes subvencions.  
  
Sisé  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del Procediment Administratiu Comú de les Administracions Públiques, contra la present resolució, que posa fi a la via administrativa, es podrà interposar recurs potestatiu de reposició davant el conseller d'Educació, Investigació, Cultura i Esport en el termini d'un mes a comptar des de l'endemà de la notificació, o directament recurs contenciós administratiu davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua publicació, o a partir de l'endemà que es notifique la resolució expressa del recurs de reposició o que aquest haja d'entendre's presumptament desestimat.  
  
Seté  
Aquesta resolució produirà efectes l'endemà de la seua publicació en el Diari Oficial de la Generalitat Valenciana.  
  
València, 24 de novembre de 2016. La directora general de Formació Professional i Ensenyaments de Règim Especial: Marina Sánchez Costas.